ᱢᱩᱨᱟᱨᱚᱭ

ᱢᱩᱨᱟᱨᱟᱭ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱯᱚᱪᱷᱤᱢ ᱵᱟᱝᱞᱟ ᱨᱮᱭᱟᱜ ᱵᱤᱨᱵᱷᱩᱢ ᱦᱚᱱᱚᱛ ᱨᱮᱱᱟᱜ ᱨᱟᱢᱯᱩᱨᱦᱟᱴ ᱪᱟᱸᱜᱟ ᱠᱷᱚᱸᱰ ᱨᱮᱭᱟᱜ ᱢᱩᱨᱟᱨᱟᱭ ᱑ ᱵᱚᱱᱚᱛ ᱨᱮ ᱢᱤᱫ ᱦᱚᱲᱞᱮᱠᱷᱟ ᱥᱚᱦᱚᱨ ᱠᱟᱱᱟ᱾

ᱚᱛᱱᱚᱜ

ᱯᱩᱞᱤᱥ ᱥᱴᱮᱥᱚᱱ
ᱢᱩᱨᱟᱨᱟᱭ ᱯᱩᱞᱤᱥ ᱥᱴᱮᱥᱚᱱ ᱨᱮᱭᱟᱜ ᱫᱚ ᱢᱩᱨᱟᱨᱟᱭ ᱑ ᱟᱨ ᱢᱩᱨᱟᱨᱟᱭ ᱒ ᱵᱚᱱᱚᱛ ᱪᱮᱛᱟᱱ ᱨᱮ ᱪᱟᱪᱞᱟᱣ ᱫᱟᱲᱮ ᱢᱮᱱᱟᱜᱼᱟ᱾

ᱥᱟᱶᱛᱟ ᱩᱛᱱᱟᱹᱣ ᱵᱚᱱᱚᱛ
ᱢᱩᱨᱟᱨᱟᱭ ᱑ ᱥᱟᱶᱛᱟ ᱩᱛᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱢᱩᱨᱟᱨᱟᱭ ᱨᱮ ᱢᱮᱱᱟᱜᱼᱟ᱾

ᱢᱤᱫ ᱧᱮᱱᱮᱞ
ᱨᱟᱢᱯᱩᱨᱦᱟᱴ ᱪᱟᱸᱜᱟ ᱠᱷᱚᱸᱰ ᱨᱮᱱᱟᱜ ᱠᱚᱧᱮ ᱴᱷᱟᱶ (ᱡᱟᱦᱟᱸ ᱫᱚ ᱢᱮᱯ ᱨᱮ ᱩᱫᱩᱜᱽ ᱟᱠᱟᱱᱟ) ᱫᱚ ᱱᱚᱞᱦᱟᱴᱤ ᱯᱞᱮᱱ ᱨᱮᱱᱟᱜ ᱢᱤᱫ ᱴᱷᱟᱶ ᱠᱟᱱᱟ, ᱟᱨ ᱮᱛᱚᱢ ᱴᱷᱟᱶ ᱫᱚ ᱵᱨᱟᱦᱢᱟᱱᱤ-ᱢᱚᱭᱩᱨᱚᱠᱥᱤ ᱵᱮᱰᱟ ᱨᱮᱱᱟᱜ ᱢᱤᱫ ᱴᱷᱟᱶ ᱠᱟᱱᱟ, ᱠᱚᱧᱨ ᱨᱮ ᱵᱨᱟᱦᱢᱚᱱᱤ ᱟᱨ ᱮᱛᱚᱢ ᱨᱮ ᱢᱳᱨ ᱜᱟᱰᱟ ᱛᱟᱞᱟ ᱨᱮᱱᱟᱜ ᱴᱷᱟᱶ ᱠᱟᱱᱟ᱾ ᱥᱟᱱᱛᱟᱞ ᱯᱟᱨᱜᱟᱱᱟ ᱠᱷᱚᱱ ᱨᱟᱡᱽᱢᱚᱦᱚᱞ ᱵᱩᱨᱩ ᱨᱮᱱᱟᱜ ᱠᱚᱧᱮ-ᱯᱟᱪᱮ ᱥᱮᱦᱮᱫ ᱨᱮ ᱚᱠᱟ ᱚᱠᱟ ᱴᱷᱮᱱ ᱪᱚ ᱥᱚᱸᱜᱮ ᱵᱚᱞᱚ ᱟᱠᱟᱱᱟ᱾ ᱯᱟᱪᱮ ᱥᱮᱦᱮᱫ ᱨᱮ ᱥᱟᱱᱛᱟᱞ ᱯᱟᱨᱜᱟᱱᱟ ᱢᱮᱱᱟᱜᱼᱟ ᱟᱨ ᱯᱚᱪᱷᱤᱢ ᱵᱟᱝᱞᱟ ᱟᱨ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱥᱤᱢᱟᱹ ᱫᱚ ᱢᱮᱯ ᱨᱮ ᱧᱮᱞᱚᱜᱼᱟ᱾ ᱢᱩᱨᱥᱤᱫᱟᱵᱟᱫᱽ ᱦᱚᱱᱚᱛ ᱫᱚ ᱥᱟᱢᱟᱝ ᱯᱟᱦᱴᱟ ᱨᱮ ᱢᱮᱱᱟᱜᱼᱟ᱾ ᱯᱚᱫᱽᱢᱟ ᱜᱟᱰᱟ ᱨᱮᱱᱟᱜ ᱢᱤᱫ ᱠᱟᱹᱴᱤᱡ ᱦᱟᱹᱴᱤᱧ ᱟᱨ ᱵᱟᱝᱞᱟᱫᱮᱥ ᱨᱮᱱᱟᱜ ᱥᱤᱢᱟᱹ (ᱢᱚᱴᱟ ᱞᱟᱭᱤᱱ) ᱫᱚ ᱢᱮᱯ ᱨᱮᱱᱟᱜ ᱠᱚᱧᱮ-ᱥᱟᱢᱟᱝ ᱫᱷᱟᱨᱮ ᱨᱮ ᱧᱮᱞ ᱧᱟᱢᱚᱜᱼᱟ᱾ ᱨᱟᱢᱯᱩᱨᱦᱟᱴ ᱪᱟᱸᱜᱟ ᱠᱷᱚᱸᱰ ᱨᱮ ᱙᱖.᱖᱒% ᱦᱚᱲ ᱫᱚ ᱟᱹᱛᱩ ᱴᱚᱴᱷᱟ ᱨᱮ ᱟᱨ ᱓.᱓᱘% ᱦᱚᱲ ᱫᱚ ᱥᱚᱦᱚᱨ ᱨᱮ ᱠᱚ ᱛᱟᱦᱮᱸᱱᱟ᱾

ᱰᱮᱢᱚᱜᱽᱨᱟᱯᱷᱤ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱢᱩᱨᱟᱨᱟᱭ ᱨᱮ ᱕,᱗᱗᱐ ᱜᱚᱴᱟᱝ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱱᱟ ᱢᱩᱫᱽ ᱨᱮ ᱒,᱙᱗᱖ (᱕᱒%) ᱠᱚᱲᱟ ᱟᱨ ᱒,᱗᱙᱔ (᱔᱘%) ᱠᱩᱲᱤ ᱢᱮᱱᱟᱜ ᱠᱚᱣᱟ ᱾ ᱖ ᱥᱮᱨᱢᱟ ᱠᱷᱚᱱ ᱠᱚᱢ ᱦᱚᱲ ᱮᱞ ᱗᱔᱗ ᱛᱟᱦᱮᱸ ᱠᱟᱱᱟ ᱾ ᱢᱩᱨᱟᱨᱟᱭ ᱨᱮ ᱚᱞᱚᱜ ᱯᱟᱲᱦᱟᱣ ᱟᱠᱟᱱ ᱦᱚᱲ ᱠᱚᱣᱟᱜ ᱞᱮᱠᱷᱟ ᱫᱚ ᱓,᱔᱔᱖ (᱖᱘.᱖᱐% ᱦᱚᱲ ᱫᱚ ᱖ ᱥᱮᱨᱢᱟ ᱠᱷᱚᱱ ᱰᱷᱮᱨ ᱩᱢᱮᱨ ᱨᱮ)᱾

ᱯᱚᱨᱤᱠᱟᱴᱷᱟᱢᱳ
ᱦᱚᱱᱚᱛ ᱦᱚᱲᱞᱮᱠᱷᱟ ᱦᱮᱱᱰᱵᱩᱠ ᱒᱐᱑᱑ ᱞᱮᱠᱟᱛᱮ, ᱢᱩᱨᱟᱨᱟᱭ ᱫᱚ ᱑.᱐᱔᱗ ᱪᱟᱹᱣᱠᱟᱹ ᱠᱤᱞᱚᱢᱤᱴᱚᱨ ᱴᱚᱴᱷᱟ ᱨᱮ ᱯᱟᱥᱱᱟᱣ ᱟᱠᱟᱱᱟ᱾ ᱱᱚᱸᱰᱮ ᱨᱮᱞᱣᱮ ᱥᱴᱮᱥᱚᱱ ᱢᱮᱱᱟᱜᱼᱟ᱾ ᱥᱚᱦᱚᱨ ᱨᱮ ᱵᱚᱥ ᱠᱚ ᱢᱮᱱᱟᱜᱼᱟ᱾ ᱱᱚᱸᱰᱮ ᱕ ᱠᱤᱞᱚᱢᱤᱴᱚᱨ (᱓.᱑ ᱢᱟᱭᱤᱞ) ᱰᱟᱦᱟᱨ ᱟᱨ ᱵᱟᱱᱟᱨ ᱨᱟᱲᱟ ᱟᱨ ᱯᱚᱴᱚᱢ ᱰᱨᱮᱱ ᱢᱮᱱᱟᱜᱼᱟ᱾ ᱫᱟᱜ ᱨᱮᱱᱟᱜ ᱢᱩᱬᱩᱛ ᱯᱷᱮᱰᱟᱛ ᱫᱚ ᱵᱚᱦᱚᱜ ᱪᱮᱛᱟᱱ ᱨᱮᱱᱟᱜ ᱴᱮᱝᱠ ᱠᱷᱚᱱ ᱦᱤᱡᱩᱜᱼᱟ᱾ ᱱᱚᱸᱰᱮ ᱔᱖᱓ ᱜᱚᱴᱟᱝ ᱜᱷᱟᱨᱚᱸᱡᱽ ᱨᱮ ᱤᱞᱮᱠᱴᱨᱤᱠ ᱡᱚᱲᱟᱣ ᱢᱮᱱᱟᱜᱼᱟ᱾ ᱱᱚᱸᱰᱮ ᱕᱐ ᱜᱚᱴᱟᱝ ᱵᱮᱰ ᱥᱟᱶᱛᱮ ᱢᱤᱫ ᱟᱥᱯᱟᱛᱟᱞ ᱢᱮᱱᱟᱜᱼᱟ᱾ ᱱᱚᱸᱰᱮ ᱯᱮᱭᱟ ᱯᱨᱟᱭᱢᱟᱨᱤ ᱟᱥᱲᱟ, ᱢᱤᱫᱴᱟᱹᱝ ᱥᱮᱱᱰᱟᱨᱤ ᱟᱥᱲᱟ, ᱢᱤᱫᱴᱟᱹᱝ ᱥᱤᱱᱤᱭᱚᱨ ᱥᱮᱱᱰᱟᱨᱤ ᱟᱥᱲᱟ ᱟᱨ ᱢᱤᱫᱴᱟᱹᱝ ᱢᱮᱱᱮᱞᱟ ᱰᱤᱜᱽᱨᱤ ᱠᱚᱞᱮᱡᱽ ᱢᱮᱱᱟᱜᱼᱟ᱾ ᱱᱚᱶᱟ ᱥᱚᱦᱚᱨ ᱨᱮ ᱟᱨᱵᱟᱝ ᱚᱱᱟ ᱥᱩᱨ ᱥᱩᱯᱩᱨ ᱨᱮ ᱑ ᱥᱤᱱᱮᱢᱟ ᱛᱷᱤᱭᱮᱴᱚᱨ, ᱑ ᱚᱰᱤᱴᱚᱨᱤᱭᱟᱢ/ᱠᱚᱢᱩᱱᱤᱴᱤ ᱦᱚᱞ, ᱑ ᱯᱟᱵᱽᱞᱤᱠ ᱞᱟᱭᱵᱨᱮᱨᱤ ᱟᱨ ᱑ ᱯᱟᱲᱦᱟᱣ ᱚᱲᱟᱜ ᱢᱮᱱᱟᱜᱼᱟ᱾ ᱱᱚᱸᱰᱮ ᱢᱤᱫᱴᱟᱹᱝ ᱡᱟᱹᱛᱤᱭᱟᱹᱨᱤ ᱵᱮᱝᱠ ᱟᱨ ᱢᱤᱫᱴᱟᱹᱝ ᱪᱟᱥᱟᱱ ᱠᱨᱮᱰᱤᱴ ᱥᱳᱥᱟᱭᱴᱤ ᱨᱮᱱᱟᱜ ᱪᱟᱸᱜᱟ ᱚᱯᱷᱤᱥ ᱢᱮᱱᱟᱜᱼᱟ᱾ ᱱᱚᱰᱮᱱᱟᱜ ᱠᱟᱹᱣᱰᱤᱭᱟᱹᱨᱤ ᱡᱤᱱᱤᱥ ᱠᱚᱫᱚ ᱦᱩᱭᱩᱜ ᱠᱟᱱᱟ ᱠᱤᱪᱨᱤᱡ, ᱛᱩᱨᱤ ᱥᱩᱱᱩᱢ ᱟᱨ ᱦᱚᱞᱚᱝ।

ᱥᱟᱜᱟᱲᱚᱢ
ᱢᱩᱨᱟᱨᱟᱭ ᱨᱮᱞᱣᱮ ᱥᱴᱮᱥᱚᱱ ᱫᱚ ᱥᱟᱦᱮᱵᱽᱜᱚᱸᱡᱽ ᱞᱩᱯ ᱨᱮ ᱢᱮᱱᱟᱜᱼᱟ᱾

ᱯᱚᱱᱚᱛ ᱨᱟᱡᱽ ᱰᱟᱦᱟᱨ ᱗ ᱫᱚ ᱨᱟᱡᱽᱜᱨᱟᱢ ᱠᱷᱚᱱ ᱢᱮᱫᱤᱱᱤᱯᱩᱨ, ᱡᱟᱹᱛᱤᱭᱟᱹᱨᱤ ᱨᱟᱡᱽ ᱰᱟᱦᱟᱨ ᱑᱔ ᱠᱷᱚᱱ ᱡᱚᱲᱟᱣ ᱟᱠᱟᱱᱟ, ᱢᱩᱨᱟᱨᱟᱭ ᱥᱮᱫ ᱛᱮ ᱪᱟᱞᱟᱜ ᱠᱟᱱᱟ᱾ ᱵᱷᱟᱫᱤᱥᱣᱚᱨ ᱰᱟᱦᱟᱨ ᱫᱚ ᱢᱩᱨᱟᱨᱟᱭ ᱠᱷᱚᱱ ᱩᱢᱚᱨᱯᱩᱨ ᱨᱮ ᱡᱟᱹᱛᱤᱭᱟᱹᱨᱤ ᱨᱟᱡᱽ ᱰᱟᱦᱟᱨ ᱑᱑᱔ ᱮ ᱥᱟᱶ ᱡᱚᱲᱟᱣ ᱟᱠᱟᱱᱟ᱾

ᱯᱳᱥᱴ ᱚᱯᱷᱤᱥ
ᱢᱩᱨᱟᱨᱟᱭ ᱨᱮ ᱨᱟᱢᱯᱩᱨᱦᱟᱴ ᱦᱮᱰ ᱚᱯᱷᱤᱥ ᱨᱮᱭᱟᱜ ᱯᱤᱱ ᱗᱓᱑᱒᱑᱙ ᱮᱞ ᱥᱟᱶ ᱢᱤᱫ ᱰᱮᱞᱤᱵᱷᱟᱨᱤ ᱪᱟᱸᱷᱟ ᱯᱳᱥᱴ ᱚᱯᱷᱤᱥ ᱢᱮᱱᱟᱜᱼᱟ᱾ ᱱᱚᱶᱟ ᱢᱤᱫ ᱯᱤᱱ ᱥᱟᱶ ᱪᱟᱸᱜᱟ ᱚᱯᱷᱤᱥ ᱫᱚ ᱟᱢᱰᱳᱞ, ᱵᱟᱦᱟᱫᱩᱨᱯᱩᱨ, ᱵᱮᱞᱤᱭᱟᱯᱚᱞᱥᱟ, ᱵᱷᱤᱢᱯᱩᱨ, ᱵᱤᱯᱨᱟᱱᱚᱱᱫᱤᱜᱨᱟᱢ, ᱫᱷᱚᱱᱚᱧᱡᱚᱭᱯᱩᱨ, ᱫᱩᱢᱩᱨᱜᱨᱟᱢ, ᱮᱫᱨᱚᱠᱯᱩᱨ, ᱠᱟᱦᱤᱱᱚᱜᱚᱨ, ᱠᱟᱞᱟᱦᱟᱯᱩᱨ, ᱠᱚᱱᱚᱠᱯᱩᱨ, ᱠᱟᱛᱷᱤᱭᱟ, ᱢᱟᱞᱟᱭᱯᱩᱨ, ᱱᱟᱭᱟᱜᱨᱟᱢ, ᱨᱟᱢᱪᱚᱸᱫᱽᱨᱚᱯᱩᱨ ᱟᱨ ᱨᱩᱯᱨᱟᱢᱯᱩᱨ ᱨᱮ ᱢᱮᱱᱟᱜᱼᱟ᱾

ᱥᱮᱪᱮᱫ
ᱠᱚᱵᱤ ᱱᱚᱡᱽᱨᱩᱞ ᱠᱚᱞᱮᱡᱽ ᱫᱚ ᱑᱙᱘᱕ ᱨᱮ ᱢᱩᱨᱟᱨᱟᱭ ᱨᱮ ᱵᱮᱱᱟᱣ ᱞᱮᱱᱟ᱾ ᱱᱚᱶᱟ ᱦᱚᱱᱚᱛ ᱨᱮᱱᱟᱜ ᱢᱤᱫ ᱥᱟᱺᱜᱤᱧ ᱴᱚᱴᱷᱟ ᱨᱮ ᱢᱮᱱᱟᱜᱼᱟ, ᱱᱚᱶᱟ ᱨᱮ ᱟᱹᱰᱤ ᱜᱟᱱ ᱯᱩᱭᱞᱩ ᱛᱷᱚᱠ ᱨᱮᱱᱟᱜ ᱥᱮᱪᱮᱫᱤᱭᱟᱹ ᱠᱚ ᱥᱮᱞᱮᱫᱚᱜᱼᱟ᱾

ᱢᱩᱨᱟᱨᱟᱭ ᱥᱚᱨᱠᱟᱨᱤ ᱯᱚᱞᱤᱴᱮᱠᱱᱤᱠ ᱒᱐᱑᱕ ᱨᱮ ᱢᱩᱨᱟᱨᱟᱭ ᱨᱮ ᱵᱮᱱᱟᱣ ᱞᱮᱱᱟ᱾

ᱢᱩᱨᱟᱨᱟᱭ ᱮ.ᱠᱮ. ᱛᱷᱟᱹᱯᱱᱤᱛ, ᱦᱟᱭᱟᱨ ᱥᱮᱠᱮᱱᱰᱟᱨᱤ ᱥᱚᱨᱠᱟᱨᱤ ᱜᱚᱲᱚ ᱟᱥᱲᱟ ᱡᱟᱦᱟᱸ ᱫᱚ ᱑᱙᱔᱐ ᱨᱮ ᱵᱮᱱᱟᱣ ᱞᱮᱱᱟ ᱛᱟᱦᱮᱸᱫ, ᱚᱱᱟ ᱥᱟᱶᱛᱮ ᱠᱩᱲᱤ ᱦᱚᱯᱚᱱ ᱠᱚᱣᱟᱜ ᱦᱟᱭᱟᱨ ᱥᱮᱠᱮᱱᱰᱟᱨᱤ ᱟᱥᱲᱟ ᱢᱩᱨᱟᱨᱟᱭ ᱜᱳᱣᱨᱚᱝᱜᱤᱱᱤ ᱵᱟᱞᱤᱠᱟ ᱵᱤᱫᱽᱭᱟᱞᱚᱭ ᱫᱚ ᱑᱙᱖᱒ ᱠᱷᱚᱱ ᱪᱟᱞᱟᱜ ᱠᱟᱱᱟ᱾ ᱒᱐᱐᱒ ᱥᱮᱨᱢᱟ ᱨᱮ ᱵᱷᱚᱫᱮᱥᱣᱚᱨ ᱮᱥ.ᱯᱤ. ᱨᱚᱭ ᱵᱤᱫᱽᱭᱟᱵᱷᱚᱵᱚᱱ ᱧᱩᱛᱩᱢ ᱛᱮ ᱟᱨ ᱢᱤᱫᱴᱮᱱ ᱦᱟᱭᱟᱨ ᱥᱮᱠᱮᱱᱰᱟᱨᱤ ᱟᱥᱲᱟ ᱵᱮᱱᱟᱣ ᱦᱩᱭ ᱞᱮᱱᱟ।

ᱞᱟᱠᱪᱟᱨ
ᱢᱩᱨᱟᱨᱟᱭ ᱟᱢᱟᱫᱮᱨ ᱟᱥᱟ, ᱜᱨᱟᱢᱤᱱ ᱯᱟᱛᱷᱟᱜᱚᱨ, ᱢᱤᱫ ᱥᱚᱨᱠᱟᱨᱤ-ᱥᱚᱯᱚᱦᱚᱫ ᱟᱠᱟᱱ ᱞᱟᱭᱵᱨᱮᱨᱤ, ᱑᱙᱘᱑ ᱥᱟᱞᱮ ᱨᱮ ᱵᱮᱱᱟᱣ ᱞᱮᱱᱟ᱾ ᱵᱷᱟᱫᱤᱥᱣᱚᱨ ᱟᱱᱡᱩᱢᱟᱱ ᱠᱞᱚᱵᱽ, ᱢᱤᱫ ᱥᱟᱶᱛᱟ ᱠᱟᱱᱟ ᱡᱟᱦᱟᱸ ᱫᱚ ᱑᱙᱗᱗ ᱨᱮ ᱵᱮᱱᱟᱣ ᱞᱮᱱ ᱛᱟᱦᱮᱸᱫ᱾

ᱦᱚᱲᱢᱚ ᱥᱟᱶᱟᱨ
ᱢᱩᱨᱟᱨᱟᱭ ᱨᱮ ᱢᱩᱨᱟᱨᱟᱭ ᱟᱹᱛᱩ ᱦᱚᱥᱯᱤᱴᱟᱞ ᱨᱮ ᱕᱐ ᱜᱚᱴᱟᱝ ᱵᱮᱰ ᱢᱮᱱᱟᱜᱼᱟ᱾

ᱵᱟᱨᱦᱮ ᱡᱚᱱᱚᱲ

ᱛᱷᱚᱠ: ᱵᱤᱨᱵᱷᱩᱢ ᱨᱮᱭᱟᱜ ᱥᱚᱦᱚᱨ
ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮᱭᱟᱜ ᱥᱚᱦᱚᱨ
ᱛᱷᱚᱠ: ᱥᱤᱧᱚᱛ ᱨᱮᱭᱟᱜ ᱥᱚᱦᱚᱨ

ᱥᱟᱹᱠᱷᱭᱟᱹᱛ